section_heading: Mladost i obrazovanje
paragraph_text: Majda Milinović rođena je 1991. godine u Osijeku (Hrvatska). 2010. godine maturirala je u Isusovačkoj klasičnoj gimnaziji s pravom javnosti u Osijeku. 2015. godine je diplomirala na studiju Glazbena pedagogija na Umjetničkoj akademiji u Osijeku te stekla akademski stupanj magistra glazbene pedagogije. Iste godine zapošljava se na Umjetničkoj akademiji u Osijeku kao asistentica. Dobitnica je dekaničine nagrade za poseban uspjeh tijekom studiranja u umjetničkom radu na polju glazbene pedagogije i umjetnosti 2014. godine, a kao zaposlenici Odsjeka za glazbenu umjetnost dodijeljeno joj je 2017. godine priznanje za izuzetno zalaganje u umjetničko-znanstvenim istraživanjima. Doktorirala je 2021. godine na Poslijediplomskom interdisciplinarnom sveučilišnom studiju Kulturologija, smjer Kultura, umjetnost i književnost u europskom kontekstu Doktorske škole Sveučilišta Josipa Jurja Strossmayera u Osijeku.